YEL-työtulo on arvio bruttopalkastasi vuositasolla vakuutuksen alkamisesta tai työtulomuutoksesta eteenpäin. YEL-työtulosi arvioinnissa voidaan hyödyntää jo toteutuneen bruttopalkkasi määrää ja laskea sen perusteella vuositasoinen arvio bruttopalkastasi. Jos työskentelysi lisääntyy tai vähenee, ilmoita muutoksesta meille ja hae muutosta YEL-työtuloosi. Esimerkki Olli Opiskelija työllistää itsensä opintojensa ohessa siivoojana. Ollin bruttopalkan määrä vaihtelee paljon. Esimerkiksi helmi-maaliskuussa Olli ehtii tehdä paljon töitä ja hänen bruttopalkkansa on 1000 € kuukaudessa. Huhti- ja toukokuussa hänellä on paljon tenttejä. Työskentelyä on vähemmän ja bruttopalkka on 200 € kuukaudessa. Kesällä Olli työskentelee täysipäiväisesti ja hänen bruttopalkkansa on 1800 € kuukaudessa. Syyskuussa opintojen myötä työskentely taas vähenee ja bruttopalkka on 400 € kuussa. Ollin bruttopalkka: helmikuu 1000 € maaliskuu 1000 € huhtikuu 200 € toukokuu 200 € kesäkuu 1800 € heinäkuu 1800 € elokuu 1800 € syyskuu 400 € yhteensä 8200 € Ollin bruttopalkka kahdeksan kuukauden aikana on yhteensä 8 200 € eli noin 1 025 € kuukaudessa. Olli kertoo kuukausittaisen keskiarvon 12:lla, jotta saa YEL-työtulonsa vuositasoiseksi. Ollin YEL-työtulon oikea taso on siis noin 12 000 €.